Римски форум
Римският форум (Forum Romanum, но римляните са го наричали по-често Forum Magnum или просто Forum) е бил центърът, около който Древният Рим се е развивал. Бил е средище на търговията, религията, съдебната система и обществения живот като цяло.

Структури във Форума 
Римският форум включва следните големи монументи, сгради и руини 5445454545454545:

 Храмове
 Храм на Кастор и Полукс
 Храм на Ромул
 Храм на Сатурн
 Храм на Веста
 Храм на Венера и Рома
 Храм на Антонин и Фаустина
 Храм на Цезар
 Храм на Веспасиан и Тит
 Храм на Конкордия
 Базилики
 Базилика Емилия
 Базилика Юлия
 Базилика на Максенций и Константин
 Арки
 Арка на Септимий Север
 Арка на Тит
 Арка на Тиберий
 Арка на Август
 Ростра, трибуната, от която политиците изнасяли речите си на римските граждани.
 Куриа, мястото на Римския сенат.
 Табулариум
 Милиариум Ауреум
 Клоака Максима

Последният монумент, построен във форума е Колона на Фока.

Разкопки и съхраняване 
Неизвестен пътешественик от 8 век разказва, че форумът вече се разпадал. През Средновековието, въпреки спомените за Forum Romanum, сградите били погребани под отломки и мястото е било известно под името Campo Vaccino или „Пасище за добитък“, разположен между Капитолия и Колизеума. Завръщането на папа Урбан V от Авиньон през 1367 г. довежда до повишен интерес към древните монументи. Художници от края на 15 век рисували останките от форума, а началните разкопки започнали в края на 18 век.

През 1803 г. Карло Феа започва да разчиства останките около Арката на Септимий Север, с което се поставя началото на разчистването на Форума, който е напълно разкрит в началото на 20 век.

В настоящето, останки от няколко века се виждат едновременно, поради римската практика да се строи върху по-ранни руини.

Външни препратки 
 Схема на Римския Форум